மதியத்திற்கு மேல் பனிரெண்டாம் வகுப்புத் தேர்வுகள், படிப்பதற்கான கால அட்டவணை தயாரித்தல், நேர மேலாண்மை, தேர்வுகளை அணுகும் முறை, தேர்வுகளை எப்படி எழுதுவது என்பதையெல்லாம் இரண்டு மணி நேரங்களுக்கு நான் பேசினேன். இதெல்லாம் கிராமப்புற மாணவர்களுக்குக் கிடைக்காத exposure. பயிற்சியளிக்கும் போது நாம் சரியாகத் திட்டமிட்டு அவர்கள் சலிப்படைந்துவிடாமல் சொல்லிக் கொடுத்துவிட்டால் போதும். பிடித்துக் கொள்வார்கள். கடந்த ஆண்டு அனுபவத்திலிருந்து நிறையச் சுட்டிக் காட்ட முடியும். அசாருதீன், பவித்ரா என்று ஜொலித்தவர்களின் எண்ணிக்கை அதிகம். இந்த ஆண்டு அந்த எண்ணிக்கையை அதிகரித்துவிட வேண்டும் என்பதுதான் இலக்கு.